(ສພຊ) ວັນພະຫັດທີ 26 ກໍລະກົດ 2018 ທີ່ໂຮງແຮມເມືອງແທ໋ງ ນະຄອນຫລວງວຽງຈັນ, ໄດ້ມີການພົບປະສອງຝ່າຍລາວ-ຫຽດນາມ ເຊິ່ງຝ່າຍລາວນໍາໂດຍ ທ່ານ ວິໄລວົງ ບຸດດາຄຳ ກຳມະ ການສູນກາງພັກ, ປະທານກໍາມາທິການແຜນການ, ການເງິນ ແລະ ການກວດສອບ ສະພາແຫ່ງຊາດ ສປປລາວ, ຝ່າຍຫວຽດນາມນໍາໂດຍທ່ານ ຫງຽນ ດຶກ ຫາຍ ກຳມະການສູນກາງພັກກອມມູນິດ ຫວຽດນາມ, ປະທານກຳມາທິການການເງິນ-ງົບປະມານ ສະພາແຫ່ງຊາດ ແຫ່ງ ສສ.ຫວຽດນາມ ໃນໂອກາດເດີນທາງມາຢ້ຽມຢາມ ແລະ ເຮັດວຽກຢູ່ ສປປລາວ ລະຫວ່າງວັນທີ 26-28 ສິງຫາ 2018.
ໃນການພົບປະສອງຝ່າຍຄັ້ງນີ້, ເພື່ອເປັນການປະກອບສ່ວນເສີມຂະຫຍາຍສາຍພົວພັນມິດ ຕະພາບ ແລະ ການຮ່ວມມືຮອບດ້ານລະຫວ່າງສອງພັກສອງລັດ ແລະ ປະຊາຊົນສອງຊາດ ລາວ- ຫວຽດນາມ ເວົ້າລວມ, ເວົ້າສະເພາະລະຫວ່າງສອງສະພາແຫ່ງຊາດ ພິເສດແມ່ນສອງລະຫວ່າງກໍາ ມາທິການແຜນການ, ການເງິນ ແລະ ການກວດສອບ ສະພາແຫ່ງຊາດ ສປປລາວ ແລະ ກຳມາທິການການເງິນ-ງົບປະມານ ສະພາແຫ່ງຊາດ ສສ.ຫວຽດນາມ; ເພື່ອສືບຕໍ່ການຈັດຕັ້ງຜັນຂະຫຍາຍ ເນື້ອໃນຈິດໃຈ ຂອງຄວາມເຂົ້າໃຈ ແລະ ການພົວພັນຮ່ວມມືສອງຝ່າຍທີ່ມີມູນເຊື້ອອັນດີງາມມາ ເປັນເວລາດົນນານ ລະຫວ່າງສະພາແຫ່ງຊາດ ສປປລາວ ແລະ ສສ.ຫວຽດນາມ ໂດຍສະເພາະການ ຮ່ວມມືດ້ານວິຊາການ, ລະຫວ່າງສອງກໍາມາທິການ; ພ້ອມກັນນັ້ນ, ກໍເປັນການຜັນຂະຫຍາຍ ແລະ ສືບຕໍ່ຜົນສຳເລັດຂອງການຢ້ຽມຢາມ ແລະ ກອງປະຊຸມຮ່ວມລະຫວ່າງສອງກຳມາທິການ ທີ່ແຂວງ ກວາງນາມ, ນະຄອນດານັງ ໃນກາງປີ 2017; ເພື່ອເປັນການຍາດແຍ່ງເອົາບົດຮຽນ ແລະ ປະສົບ ການຈາກ ສສ.ຫວຽດນາມ ໂດຍສະເພາະບົດຮຽນກ່ຽວກັບການສ້າງ ແລະ ການຕິດຕາມກວດກາ ແຜນງົບປະມານແຫ່ງລັດຂັ້ນສູນກາງ ແລະ ທ້ອງຖິ່ນ, ອາກອນສິ່ງແວດລ້ອມ, ກົດໝາຍວ່າດ້ວຍ ການຄຸ້ມຄອງໜີ້ສາທາລະນະ ເພື່ອເປັນຂໍ້ມູນຖານໃຫ້ແກ່ການປະກອບຄໍາຄິດຄໍາເຫັນຂອງສະມາ ຊິກສະພາແຫ່ງຊາດ ແລະ ສະມາຊິກສະພາປະຊາຊົນຂັ້ນແຂວງ ໃນກອງປະຊຸມສະໄໝສາມັນຂອງສະ ພາແຫ່ງຊາດ ແລະ ສະພາປະຊາຊົນຂັ້ນແຂວງ.
ໃນການພົບປະ, ທັງສອງຝ່າຍໄດ້ແຈ້ງສະພາບການພົ້ນເດັ່ນການພັດທະນາເສດຖະກິດ-ສັງ ຄົມ, ການເຄື່ອນໄຫວຂອງສະພາແຫ່ງຊາດ ໂດຍສະເພາະການປະຕິບັດຕາມພາລະບົດບາດຂອງ ກໍາ ມາທິການຕົນໃຫ້ກັນ ແລະ ກັນຊາບໂດບສັງເຂບ; ພ້ອມກັນນັ້ນ, ຝ່າຍລາວຍັງໄດ້ສະເໜີແລກ ປ່ຽນຖອດຖອນບົດຮຽນ ແລະ ຊອກຮູ້ຮໍ່າຮຽນນໍາ ສສ.ຫວຽດນາມ ເຊິ່ງມີບາງບັນຫາດັ່ງນີ້: ສະເໜີວິຊາການຂອງກຳມາທິການການເງິນ-ງົບປະມານ ສະພາແຫ່ງຊາດຫວຽດນາມ ມາແນະນຳບົດ ຮຽນກ່ຽວກັບກົດໝາຍຄື: ກົດໝາຍວ່າດ້ວຍອາກອນລາຍໄດ້, ກົດໝາຍວ່າດ້ວຍອາກອນຊົມໃຊ້, ກົດໝາຍວ່າດ້ວຍສ່ວຍສາອາກອນ ແລະ ກົດວ່າດ້ວຍທະນາຄານທຸລະກິດ, ບົດຮຽນຂອງ ສສ ຫວຽດນາມ ການສ້າງ ແລະ ປັບປຸງກົດໝາຍ; ແລກປ່ຽນບົດຮຽນໃນການຄຸ້ມຄອງການເກັບລາຍຮັບ-ລາຍຈ່າຍ; ບົດຮຽນໃນການຄົ້ນຄວ້າພິຈາລະນາບົດລາຍງານການກວດສອບບົດສະຫຼຸບຂາດຕົວການຈັດຕັ້ງປະຕິບັດງົບປະມານແຫ່ງລັດປະຈຳປີ ເປັນຕົ້ນແມ່ນຂັ້ນຕອນການລາຍງານ ແລະ ເນື້ອໃນທີ່ຄວນເອົາໃຈໃສ່ໃນຄວາມຮັບຜິດຊອບຂອງກຳມາທິການແຜນການ, ການເງິນ ແລະ ການ ກວດສອບ ກໍຄືສະພາແຫ່ງຊາດ; ໃນຕົ້ນປີ 2019 ລະຫວ່າງເດືອນກຸມພາ-ມີນາ ກຳມາທິການແຜນການ, ການເງິນ ແລະການກວດສອບ ສະພາແຫ່ງຊາດລາວ ຈະໄດ້ເປັນເຈົ້າພາບຈັດກອງປະຊຸມສາກົນກ່ຽວກັບວຽກງານກວດສອບຮ່ວມກັບກຳມາທິການການເງິນ-ງົບປະມານ ຂອງ 4 ປະເທດ (ລາວ, ຫວຽດນາມ, ກຳປູເຈຍ ແລະ ມຽນມ້າ) ສືບຕໍ່ກອງປະຊຸມໃນປີ 2017 ທີ່ ສະພາແຫ່ງຊາດ ກໍາປູເຈຍເປັນເຈົ້າພາບ.
ໃນໂອກາດມາເຮັດວຽກຢູ່ ສປປລາວ ໃນຄັ້ງນີ້, ຄະນະຜູ້ແທນກໍາມາທິການການເງິນ-ງົບປະມານ ສະພາແຫ່ງຊາດ ສສ.ຫວຽດນາມ ໄດ້ເຂົ້າຢ້ຽມຂໍ່ານັບທ່ານ ນາງ ປານີ ຢາທໍ່ຕູ້ ກໍາມະການກົມ ການເມືອງສູນກາງພັກ, ປະທານສະພາແຫ່ງຊາດ; ແລະ ໃນວັນທີ 27 ກໍລະກົດ 2018 ສອງກໍາມາທິການຈະໄດ້ພ້ອມກັນຈັດກອງປະຊຸມສໍາມະນາດ້ານວິຊາການໃນຫົວຂໍ້: ກົນໄກການແບ່ງຂັ້ນຄຸ້ມ ຄອງ ແລະ ວິທີການສ້າງແຜນງົບປະມານແຫ່ງລັດ, ການຕິດຕາມກວດກາແຜນງົບປະມານແຫ່ງລັດ ຢູ່ຂັ້ນສູນກາງ ແລະ ທ້ອງຖິ່ນ ຂອງ ສສ.ຫວຽດນາມ; ບົດຮຽນກ່ຽວກັບປະສົບການໃນການຄຸ້ມ ຄອງການເງິນ-ງົບປະມານແຫ່ງລັດ ຂອງ ສສ.ຫວຽດນາມ; ສະພາບຕົວຈິ່ງຂອງໂຄງການ BT ແລະ BOT ຜ່ານຜົນການກວດສອບ ແລະ ບັນຫາທີ່ສະເໜີຂຶ້ນມາ ເຊິ່ງຜູ້ເຂົ້າຮ່ວມມາຈາກກະຊວງ-ອົງ ການ ແລະ ສະພາປະຊາຊົນທັງ 18 ແຂວງທົ່ວປະເທດເຂົ້າ; ພ້ອມທັງເຄື່ອນໄຫວຢ້ຽມຢາມພື້ນ ຖານເສດຖະກິດ ແລະ ວັດທະນະທໍາຢູ່ໃນນະຄອນຫລວງວຽງຈັນ.
(ສົມນຶກ ແກ້ວໄຊຍະຈັກ)